**Matematika darslarida Sinkveyn (5 qatorli she’r) metodi.**

Sinkveyn (5 qatorli she’r) metodi o`quvchidan o`rganilgan mavzu yoki ma’lumot haqida o`z fikrini lo`nda va qisqa iboralar yordamida bayon qilishga o`rgatadi.

Sinkveyn (inglizcha cinquain) – 5 qatordan iborat she’rning nomi. SHu bois, “Sinkveyn” metodini o`zbek tilida **“5 qatorli she’r”** deb ham atash mumkin.

Albatta, matematikadan tuzilgan sinkveyn to`la qonli 5 qatorli she’r bo`lmaydi. SHunday bo`lsada, bunday she’rlarni yozish qoidasi matematika fanidan turli tushunchalarni har tomonlama tavsiflashda qo`l keladi. Sinkveyn 5 qatordan iborat bo`lib, uning qatorlari quyidagi qoida asosida yoziladi.

1. Qator: she’r (ya’ni mavzu) mazmunini ifodalovchi bitta o`zak so`z (tushuncha).
2. Qator: bu tushunchani xarakterlovchi ikkita sifat (2 ta so`z).
3. Qator: bu tushunchaning harakati yoki ta’sirini ifodalovchi 3 ta fe’l.
4. Qator: sinkveyn tuzuvchining bu tushunchaga bo`lgan munosabatining bir nechta so`z bilan ifodasi.
5. Qator: shu tushuncha bilan bog`liq tasavvur, o`xshatish (bitta so`z bilan)

**Misol.**

O`quvchilar tomonidan yakuniy nazorat darslarida yozilgan sinkveyn (5 qatorli she’r)lardan namunalar keltiramiz.

|  |  |
| --- | --- |
| A) | Masala. Murakkab, mantli. Taqqoslaydi, tahlil qiladi, tasdiqlaydi. Masalani yechish uchun uning matematik modelini qurish kerak. Javob. |
| B) | Funksiya. Rasional, juft(toq). O`sadi (kamayadi), aniqlanish sohasi bor, qiymatlar to`plami bor. Aniqlanish sohasining har bir nuqtasida uzluksiz. Grafik. |